წითელგორისთავი
წითელგორისთავი — მთა საქართველოში, კახეთის მხარეში, ყვარლის მუნიციპალიტეტში. მდებარეობს კახეთის კავკასიონის მთავარი ქედის სამხრეთ კალთაზე, მდინარე ალაზნის მარცხენა შენაკადების — დურუჯისა და ბურსის წყალგამყოფ წითელგორის ქედზე. სიმაღლე ზღვის დონიდან 2217,5 მ. აგებულია იურული თიხაფიქლებით. კალთები ციცაბოა. მწვერვალი შემოსილია სუბალპური ბალახეულით, კალთები — შერეული ფოთლოვანი ტყით.